Ahmad Husni Mohamad Hanadzlah

Yang Berbahagia Dato' Seri Ahmad Husni Mohamad Hanadzlah (lahir 21 Julai 1952) merupakan bekas Menteri Kewangan II Malaysia. Beliau juga merupakan bekas Ahli Parlimen bagi bahagian Tambun di Perak.

Beliau dilahirkan pada 21 Julai 1952 di Ipoh, Perak dan berketurunan Suku BanjarBahasa Banjar dan Jawa digunakan berkempen di Teluk Intan. Beliau pernah belajar di Sekolah Rendah St. Micheal, Ipoh pada 1959. Selepas tamat Tingkatan 6 di Sekolah Datuk Abdul Razak di Seremban, Negeri Sembilan, beliau melanjutkan pelajaran ke Universiti Malaya dan dianugerahkan Ijazah Sarjana Muda Ekonomi pada 1976. Beliau turut mempunyai Sijil Ekonomi Islam Universiti Islam Antarabangsa serta Sijil Perakaunan dan Kewangan dari Institut Pengurusan Malaysia. Beliau berkahwin dengan Datin Seri Fauziah Kamarudin dan dikurniakan 5 orang cahaya mata.

Adik perempuan beliau pernah berkhidmat dan menabur jasa disebuah syarikat guaman Maxwell, Kenion, Cowdy & Jones pada tahun 1996. Syarikat guaman yang terkenal di Ipoh itu masih ada menyimpan beberapa fail dan dokumen penting mengenai hartanah-hartanah yang ditinggalkan oleh seorang hartawan perlombongan misteri yang berselindung disebalik nama samaran Kulup Lembang yang terkenal di Tambun itu.SAS, second great-grandson of Kulup Lembang

Kerjaya

 1978 - Pengurus di AsiaVest Merchant bankers Berhad
 1989 - Pengurus Besar di Perbadanan Kemajuan Ekonomi Islam Negeri Perak
 1997 - Pengerusi Perbadanan Tabung Pendidikan Tinggi Nasional (PTPTN) 
 2001 - Pengerusi Lembaga Perlesenan Kenderaan Perdagangan
 2002 - Pengerusi MATRADE
 2003 - Jawatankuasa Kira-kira Wang Negara (PAC)
 2009 - Pengarah Khazanah Nasional Berhad

Politik

 1983 - Mula menyertai UMNO cawangan Sungai Rokam
 1983 - Ahli Jawatankuasa Pergerakan Pemuda UMNO Bahagian Tambun
 1985 - Naib Ketua Pemuda UMNO Bahagian Tambun
 1987 - Ketua Pemuda UMNO Bahagian Tambun
 1993 - Ketua UMNO Bahagian Tambun

Pilihan Raya
Dalam Pilihan Raya Umum Malaysia 1999 , Suruhanjaya Pilihan Raya (SPR) mengisytiharkan Ahmad Husni menang di Tambun dengan majoriti sebanyak 7,084.Dalam Pilihan Raya Umum Malaysia 2004 Ahmad Husni menewaskan Dr Khairuddin Abd Malek dari PAS dengan majoriti 17,360.

Dalam Pilihan Raya Umum Malaysia 2008, Ahmad Husni Bin Mohamad Hanadzlah bertanding menggunakan tiket Barisan Nasional . Beliau telah bertanding di kawasan parlimen Tambun, negeri Perak. Ahmad Husni Bin Mohamad Hanadzlah telah menang dengan mendapat undi sebanyak 27,942. Calon lawan ialah Mohamad Asri Othman dari  PKR, mendapat 22,556 - Kalah . Peratus pengundi yang keluar ialah  75 %. Undi rosak sebanyak  927.

Kontroversi
 Pada 7 Mac 2010, Anggota Parlimen Jelutong, Jeff Ooi Chuan Aun meminta Ahmad Husni memohon maaf berhubung ucapan perkauman dalam majlis Dewan Perniagaan Melayu Pulau Pinang 5 Mac 2010.Jeff Ooi Mahu Husni Minta Maaf Berhubung Kenyataan Perkauman

 Pada 3 November 2016, Husni bersama 2 orang bekas menteri kabinet, iaitu Muhyiddin Yassin dan Mohd Shafie Apdal telah disabitkan dengan Akta Hasutan 1948 kerana membidas dan mempertikai syarikat sarat hutang, 1Malaysia Development Berhad (1MDB).

Rujukan

Kategori:Orang hidup
Kategori:Anggota Pertubuhan Kebangsaan Melayu Bersatu
Kategori:Muslim Malaysia
Kategori:Kelahiran 1952
Kategori:Orang dari Perak
Kategori:Alumni Universiti Malaya
Kategori:Menteri Kerajaan Malaysia
Kategori:Menteri Kewangan Malaysia
Kategori:Ahli ekonomi Malaysia
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12
Kategori:Ahli Dewan Rakyat, Parlimen Malaysia ke-13